Šķērvelis
Šķērvelis, Šķērvele, Nīkrāce vai Šķērdule, ir upe Latvijā, 15 km gara Ventas kreisā krasta pieteka. Iztek no Briņķu ezera Embūtes paugurainē. Augštece regulēta, vidustece un lejtece tek pa izteiktu ieleju, kas pie Nīkrāces sasniedz 10 m, bet pie Dzeldas ietekas — 30 m dziļumu. Šajā posmā relatīvais kritums ir viens no lielākajiem Latvijā, kas atsevišķos posmos sasniedz 4,3 m/km. Lielākas pietekas ir Dzelda, arī Dzelde (24 km), Krustkalnu upe un Krīžu valks. Lielākā apdzīvotā vieta krastos ir Nīkrāce. Lejpus Nīkrāces kreisajā krastā atrodas Vormsātes muižas komplekss.